เรื่องร้องเรียน: สวัสดีค่ะ  มีผับที่เปิดในย่านที่พักอาศัย โดยใช้โรงแรมเก่ามาตกแต่งเพิ่มเติม ส่งเสียงดังรบกวนการพักผ่อน ทำให้ปวดหัว/หู เพราะเสียงเบสมากค่ะ   ก่อนหน้าที่โควิด 19 จะระบาด ได้มีการร้องเรียนไปทั้งทางสำนักงานเขต และสถานีตำรวจในพื้นที่ เราร้องเรียนจนเจ้าหน้าที่ตำรวจหงุดหงิด แล้วบอกว่า เขาทำอะไรไม่ได้ เพราะเขตเป็นคนอนุญาต ส่วนทางสำนักงานเขตก็ได้มีการรับเรื่อง และเงียบหายไป จนต่อมาได้มีการร้องเรียนไปยัง กทม. ในสมัยผู้ว่าอัศวิน ทางเขตจึงโทรมาว่า ขอให้เขาหรี่เสียงลงแทนได้ไหม ซึ่งนั่นไม่ใช่คำตอบที่เราต้องการค่ะ เพราะเสียงเบาที่ว่า ไม่มีจริง  และนอกเหนือจากเสียงดนตรี บางคืนยังมีเสียงเบิ้ลเครื่องยนต์ เสียงคนร้องไห้ ทะเลาะกัน ตะโกนใส่กัน ตะคอกกัน บางทีก็ทำร้ายกัน มันน่ารำคาญนะคะ ตี 3 ตี 4 ไม่ได้หลับได้นอนเลยค่ะ  เคยปรึกษาเพื่อนบ้าน พบว่าทุกคนก็ประสบปัญหาเรื่องเสียงดัง และการร้องเรียน ที่เจ้าหน้าที่เพิกเฉยเช่นกันค่ะ  เท่าที่เคยคุยกับเจ้าหน้าที่ของโรงแรม เห็นว่าผับตรงนี้เซ็นสัญญารายปี ทำให้ไม่ทราบแน่ชัด ว่าใครเป็นเจ้าของ เพราะเปลี่ยนไปตามวาระ ส่วนระยะเวลาเปิด-ปิด เท่าที่สังเกตุน่าจะไม่เป็นไปตามที่กฎหมายกำหนด เพราะใกล้เช้าก็ยังมีเสียงเบสอยู่  ตามที่เราเข้าใจ ที่ตรงนี้เป็นแหล่งที่อยู่อาศัย ลำพังมีโรงแรมที่รับเฉพาะทัวร์จีนมาเปิด ก็แปลกๆแล้ว นี่พอไม่มีทัวร์ กลายมาเจอผับต่อ เหนื่อยมากจริงๆค่ะ
การดำเนินการของเจ้าหน้าที่: แนะนำให้ระมัดระวังควบคุมการส่งเสียงไม่ให้รบกวนประชาชนข้างเคียง
ความเห็นของผู้แจ้ง: ช่วยอัพเดทหน่อย
พื้นที่: แขวงสามเสนนอก เขตห้วยขวาง กรุงเทพมหานคร